Afrikaans op Wikipedia: Almal moet hul kant bring | Maroela Media
Afrikaans op Wikipedia: Almal moet hul kant bring
Meeste van ons moes as kind by die biblioteek aanklop om inligting te kry vir 'n taak. Die jonges van vandag sit voor die rekenaar met 'n magdom opsies en hoef nie eers vir iemand anders te wag om eers klaar afskrifte te maak van 'n boek voordat hy/sy ook 'n beurt kan kry nie.
Die internet is ryk aan bronne, maar Afrikaans kort 'n hupstoot.
Maroela Media het onderneem om die Afrikaans-op-Wikipedia-projek ten volle te ondersteun sodat skoliere hul soektog na inligting in Afrikaans kan doen.
Ons het jou hulp nodig om 'n bydrae tot hierdie Afrikaanse biblioteek op Wikipedia te maak.
Besoek https://af.wikipedia.org, registreer as 'n gebruiker en begin artikels en foto's oplaai (onderaan hierdie artikel volg 'n video wat jou presies verduidelik hoe jy 'n artikel op Wikipedia kan publiseer).
Omdat dit 'n gemeenskapsprojek is, kan ons mekaar se gepubliseerde werk redigeer om sodoende beter soekresultate te lewer. Daar is reeds byna 50 000 Afrikaanse artikels op Wikipedia, maar in vergelyking met ander tale skiet dit nog ver te kort.
Dit is elke Afrikaanssprekende se plig om kennis na te laat sodat die volgende generasie daarop kan voortbou. Dit is nou tyd om oor te gaan tot aksie: registreer sommer vandag nog om 'n sigbare verskil te maak in die Afrikaanse gemeenskap!
Vir meer inligting of navrae, stuur 'n e-pos aan [email protected]
'My besef dat Afrikaans, Christenskap en rugby nie boos is nie'
Ek het al verskeie insette op die Engelse Wikipedia gelewer. Ongeag van jou bronne en akademiese stawing, dit word alles oor tyd weereens gewysig en dikwils nie met beter nagevorsde of enigsins korrekte alternatiewe nie. En oor tyd is Wikipedia (Engels) oorgeneem deur 'n kliek met 'n postmodernistiese en linkse wêreldbeskouing. Daardie vegters vir sosiale geregtigheid oorheers op Wikipedia omdat hulle meer beskikbare tyd het om ander se bydraes op Wikipedia ongedaan te maak as wat enige ander persone tyd het om bydraes te lewer. Watter waarborg het ons dat dieselfde nie hier sal gebeur nie? As voorbeeld – maak… Lees meer »
Julle besef dat wikipedia glad nie betroubaar is nie ne, GLAD NIE betroubaar nie!
Daar is dele van Wikipedia wat baie goed is. Soos Richard tereg noem, is studies gedoen tussen bv Wikipedia en die Britannica, waar laasgenoemde net soveel foute as die wiki gehad het. My probleem met die Afrikaanse wiki, is dat die spelling nie eenvormig is nie. Afrikaans as taal word redelik streng beheer, terwyl ander tale op die oogaf nie so erg is nie. Veral transliterasie van byvoorbeeld Russies, is nie eenvormig nie. Dit help veel jy het 50 000 artikels, maar `n groot persentasie is swak geskryf. En Casper is ook reg dat Wikipedia gekaap is, veral artikels oor… Lees meer »